作者:陸龜蒙
標題:報恩寺南池聯句
內容:古岸涵碧落，——陸龜蒙虛軒明素波。坐來魚陣變，——皮日休吟久菊□多。秋草分杉露，——嵩起危橋下竹坡。遠峰青髻並，——陸龜蒙□□□髯和。趙論寒仍講，——皮日休支硎僻亦過。齋心曾養鶴，——嵩起揮翰好邀鵝。倚石收奇藥，——陸龜蒙臨溪藉淺莎。桂花晴似拭，——皮日休荷鏡曉如磨。翠出牛頭聳，——嵩起苔深馬跡跛。傘欹從野醉，——陸龜蒙巾側任田歌。跁跒松形矮，——皮日休般跚檜樾矬。香飛僧印火，——嵩起泉急使鑣珂。菱鈿真堪帖，——陸龜蒙蓴絲亦好拖。幾時無一事，——皮日休相伴著煙蘿。——嵩起